Ñam̃a ñeñt̃ atet̃ oten ñoñets ñeñt̃ anaret̃ ahuat̃ot̃eñ att̃o shonte' es apa'yenan acheñenesha' ñeñt̃pa' añ oten ñeñt̃ att̃o ñapa' e'ñe po'huamencot̃ es apa'yeney att̃och yet̃orra'yesa po'poñe'ttsocma ñocop . Patantarr acheñpa' atet̃ aparet̃tet o'ch t̃orrenet atet̃ ñerra'm ñeñt̃ allsensaret̃tetsa Yomporecop ; po'potantaññapa' añcha' t̃orrenet o'ch a'm̃teññañet Yompor po'ñoñ ; po'potantaññapa' añcha' t̃orrenet o'ch serrpare'tatoñet po'ñoñ acheñeneshesho'mar ; po'potantaññapa' añcha' t̃orrenet o'ch cohuam̃penan allohuen ñeñt̃ ame'ñetsa ñeñt̃ara ñeñt̃cha' yec̈hatenahuet Yompor po'ñoñ .
